السلام عليكم صاحبنا اول ما التزم آآ وبدأ يروح المسجد وآآ واخد كتب بقى رايح جاي بان عليه كده الهداية وهي بانت عليها الهداية. يا سلام بقى لو طلع له شوية شعر في دقنه
وهي بدأت تلبس واسع بدأ فيه حاجة غريبة تحصل وهي ان بدأ الناس يقولوا له القاب عمره ما سمعها في حياته اول مرة في حياته وهو ماشي حد يقول له يا شيخ
مولانا سيدنا وبدأ يسمع القاب غريبة وهي بدأت تسمع حد يقول لها يا ست الشيخة وحد واقف بيستفتيه وحد بيبص له بصة كبيرة قوي يعني ويعتبره حاجة كبيرة اوي اتخض
صاحبنا وقال لك لا لا لا انا لا شيخ ولا مولانا ولا البتاع دوت انا انا يا عم انا شخص عادي وبدأ ما يحبش الايه الالقاب ديت وبيفكر كمان يبعد عن المسجد وما يروحش
درس ممكن يحلق دقنه عشان ما يتقلوش الايه ؟ ما يتقلوش الالقاب ديت آآ الحالة دي على فكرة حصلت لكل واحد فينا بس هي الموضوع بسيط جدا. الموضوع متعلق بحاجتين. اول حاجة نظرة الناس لك
تاني حاجة نزرتك انت لنفسك نظرة الناس لك ديت دي مش هنقدر نتحكم فيها. هم الناس اتعودوا على الغلو في كل حاجة. خد بالك هي الناس يا بترفع واحد تخليه ملاك يا تنزله يا تخليه شيطان
فانت سيبك من الناس خالص ودي مش مشكلتنا. انا مش هقدر اتحكم في كل واحد. هم الناس اتعودوا على كده. اعتبرهم ما بيقولوش حاجة. لكن انا يهمني في كل القصة دي نزرتك انت
لنفسك هل انت شيخ فعلا؟ هل انت يعني حاجة كبيرة اوي؟ لا لا لا الموضوع ابسط من كده. لان الموضوع ده لما انت بتصدقه بيرسخ في نفسك معنى غريب. ان انا
ما ينفعش اغلط. ان انا لو غلطت والناس شايفاني شيخ شايفاني مش عارف عم البتاع ده ايه يبقى انا لا لا يبقى انا كده منافق. فيبتدي تتضغط نفسيا وانت لسه يدوبك اول امبارح
ملتزم من يومين ولسه فيه حاجات كتير غلط عندك. فتبتدي بقى يحصل لك اضطراب لا انت عارف تكمل التوبة ولسه شوية ولا انت عارف تمنع الناس يعني يوصفوك باوصاف الايه العصمة اللي هم بيوصفوك بها ديت. اهدى خالص ركز مع نفسك وسيبك من الناس. انت مش معصوم. عادي انت بتغلط. ايه الفرق يا جماعة بين الملتزم
مش ملتزم. فرق بسيط جدا. الملتزم بيحاول ما يعصيش ربنا لكن بيعصي في الاخر. كل بني ادم خطاء. ولما بيعصي بيتوب بسرعة اللي مش ملتزم ما بيحاولش المحاولة دي. بيعصي ربنا وما بيتوبش. بس. لكن الاتنين بيعصوا ربنا بس في واحد متعمد وواحد كان ناوي ما يعصيش بس اللي حصل عصى ربنا
واحد ما بيتوبش والتاني بيسارع بالتوبة. ربنا سبحانه وتعالى وصف المتقين ان هم بيفعلوا فاحشة ويتوبوا. قال سبحانه وتعالى وسارعوا الى مغفرة من ربكم وجنة عرضها السماوات والارض عدت للمتقين. الذين ينفقون في السراء والضراء والكاظمين الله عز وجل. الناس والله يحب المحسنين. والذين ازا فعلوا فاحشة
او ظلموا انفسهم ذكروا الله فاستغفروا لذنوبهم ومن يغفر الذنوب الا الله ولم يصروا على ما فعلوا وهم يعلمون. اذا انا عندي المتقين ممكن يقع في فاحشة ممكن يقع في الظلم بس هم مش متقين عشان يقعوا في فاحشة وواقعة في الظلم. لا. علشان لما وقعوا في الفاحشة والظلم سارعوا بالتوبة
الى الله سبحانه وتعالى. التوبة الى الله سبحانه وتعالى فاستحقوا لقب المتقين. لزلك الصحابة على فكرة منهم اللي وقع في الزنا وتاب. ومنهم الواقع في الغيبة وتاب. ومنهم اللي سرق وتاب. يعني ما فيش مشكلة انك انت تبقى تبقى بدأت في طريق ربنا. بدأت تبقى الناس يقولوا لك ملتزم وشيخ وبتعصي ربنا
يعني ما تخليش الموضوع ده عائق عائق عندك اما نظرة الناس لك فده شيء يعني ما حدش يقدر يتحكم فيه. خلاص يقولوا اللي يقولوه. انا في في بداية الطريق الى الله حصل لي كده. اتخضيت اول ما قالوا لي مولانا وشيخنا والكلام دوت
وبدأت ببقى وبعد كده عملت حاجة في نفسي كده ريحتني خالص. قلت خلاص انا هعتبر ديت لقب زي اي لقب. اللي بيلبس آآ لبس رياضي بيقولوا له يا كابتن واللي بيلبس اه اه يحط على اكتافه ودبابير ومش عارف ونسور بيقولوا له يا حضرة الزابط واللي في الجيم بيقولوا له كوتش خلاص انا هعتبر ان ده لقب عادي ما لوش اي
في علاقة بان انا حاجة كبيرة ولا حاجة مهمة ولا اي حاجة. اللي بدقن بيقولوا له يا شيخ خلاص انا لا شيخ ولا بتاع بس هم الناس اتعودوا يقولوا كده وريحت دماغي ولا اعتقدت في نفسي
حاجة وانا اقل بكتير من اللي هم بيقولوه. ما تخليش الموضوع دوت يسبب لك ازمة نفسية دعكة من الناس. المهم نظرتك انت لنفسك. ربنا يهدينا واياكم عليكم ورحمة الله